|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** |  **Nr. GND/2025/475** |
|  |  **(protokols Nr.14; 51.p.)** |

**Par dzīvokļa īpašuma Rīgas iela 70 - 8, Gulbenē, Gulbenes novadā,**

**atsavināšanas atcelšanu**

Gulbenes novada pašvaldības dome 2023.gada 31.augustā pieņēma lēmumu Nr. GND/2023/824 “Par Gulbenes pilsētas dzīvokļa īpašuma Rīgas iela 70 - 8 atsavināšanu” (protokols Nr. 13; 65.p.), ar kuru nolēma nodot atsavināšanai Gulbenes novada pašvaldībai piederošo dzīvokļa īpašumu Rīgas iela 70 - 8, Gulbenē, Gulbenes novadā, kadastra numurs 5001 900 2693, kas sastāv no divu istabu dzīvokļa ar platību 42,4 kv.m. (telpu grupas kadastra apzīmējums 50010010049001009) un pie tā piederošām kopīpašuma 424/3685 domājamām daļām no dzīvojamās mājas (būves kadastra apzīmējums 50010010049001), 424/3685 domājamām daļām no malkas šķūņa (būves kadastra apzīmējums 50010010049003) un 424/3685 domājamām daļām no zemes vienības ar kadastra apzīmējumu 50010010049 (turpmāk – Dzīvokļa īpašums), par brīvu cenu […], un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2025.gada 24.aprīlī pieņēma lēmumu Nr. GND/2025/276 “Par dzīvokļa īpašuma Rīgas iela 70 – 8, Gulbenē, Gulbenes novadā, nosacītās cenas apstiprināšanu” (protokols Nr. 10; 23.p.), ar kuru nolēma apstiprināt Dzīvokļa īpašuma nosacīto cenu 9000 EUR (deviņi tūkstoši *euro*).

Publiskas personas mantas atsavināšanas likuma 37.panta piektā daļa nosaka, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.

Gulbenes novada pašvaldība 2025.gada 30.aprīlī nosūtīja […], atsavināšanas paziņojumu Nr. GND/4.18/25/1304 (turpmāk – Atsavināšanas paziņojums), kurā lūdza rakstiski sniegt atbildi, vai vēlas par nosacīto cenu 9000 EUR (deviņi tūkstoši *euro*) iegādāties Nekustamo īpašumu. Atsavināšanas paziņojumā tika norādīts, ka Dzīvokļa īpašumu iespējams iegādāties ar tūlītēju samaksu, vai slēdzot nomaksas pirkuma līgumu uz laiku līdz pieciem gadiem.

[…], 2025.gada 14.jūnija iesniegumu (Gulbenes novada pašvaldībā saņemts 2025.gada 16.jūnijā un reģistrēts ar Nr. GND/5.13.2/25/1374-K), kurā iesnieguma iesniedzēja atsakās iegādāties dzīvokļa īpašumu par nosacīto cenu 9000 EUR (deviņi tūkstoši *euro*). Iesniegumā tiek norādīts, ka uzsākot atsavināšanas procesu indikatīvā cena par līdzvērtīgu dzīvokļa īpašumu bija divas reizes zemāka.

Administratīvā procesa likuma 83.panta otrā daļa nosaka, ka administratīvo aktu atceļ ar jaunu administratīvo aktu. Administratīvā procesa likuma 85.panta otrās daļas 1.punkts, nosaka, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu.

Saskaņā ar Publiskas personas mantas atsavināšanas likuma 37.panta septīto daļu, ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu.

Ņemot vērā […], iesniegumu, Gulbenes novada pašvaldības īpašuma novērtēšanas un izsoļu komisijas ierosina atcelt Dzīvokļa īpašuma atsavināšanu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ievērojot minēto un pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta septīto daļu, Administratīvā procesa likuma 83.panta otro daļu un 85.panta otrās daļas 1.punktu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATCELT Gulbenes novada pašvaldībai piederošā dzīvokļa īpašuma Rīgas iela 70 - 8, Gulbenē, Gulbenes novadā, kadastra numurs 5001 900 2693, kas sastāv no divu istabu dzīvokļa ar platību 42,4 kv.m. (telpu grupas kadastra apzīmējums 50010010049001009) un pie tā piederošām kopīpašuma 424/3685 domājamām daļām no dzīvojamās mājas (būves kadastra apzīmējums 50010010049001), 424/3685 domājamām daļām no malkas šķūņa (būves kadastra apzīmējums 50010010049003) un 424/3685 domājamām daļām no zemes vienības ar kadastra apzīmējumu 50010010049, atsavināšanu.
2. Lēmumu nosūtīt adresātam: […]

 Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs A.Caunītis